เรื่องมีอยู่ว่า ประจำเดือนหนูควรจะมาเดือนนี้(วันที่04/02/62)แต่มันไม่มาค่ะหนูเลยตัดสินใจตรวจครรภ์ในอีก7วันถัดมาคือ(เช้าในวันที่12/02/62)ผลคือ2ขีด(ขึ้นทันที)ส่วนตัวTไม่เข้มไม่จางจนเกินไปค่ะและที่หนูไม่มั่นใจที่สุดเลยคือพอตกตอนเย็นที่ตรวจครรภ์มันเปลี่ยนจากสีแดงเป็นสีม่วงค่ะหนูเลยคิดจะตรวจครรภ์อีกทีในอีก7วันถัดมานั่นคือ(ในเช้าของวันที่20/02/62)ผลคือ2ขีดค่ะ(ขึ้นทันที,เข้มกว่าเดิม)พอทิ้งไว้ตกเย็นมันก็เปลี่ยนสีจากสีแดงเป็นสีม่วงอีกค่ะ สรุปคือหนูตั้งครรภ์หรือเปล่าค่ะ แล้วที่ตรวจครรภ์มันสามารถเปลี่ยนสีได้จริงหรอค่ะ ปล.ก่อนหน้านี้ที่ประจำเดือนจะขาดคือหลั่งใน4-5วัน(ทุกวัน,ทุกรอบ) -มีอาการคัดเต้านมเจ็บหัวนมและใหญ่ขึ้นพอสมควร -น้ำหนักขึ้น จาก43.0เป็น45.7 -หน้ามืดง่ายกว่าเดิม -มีอาการง่วงนอนบ่อยมาก(อากาศร้อนมากๆยังนอนได้ค่ะ) -ท้องป่องขึ้นเวลานั่งท้องจะไม่เป็นชั้นๆเหมือนแต่ก่อน(เป็นคนมีพุงมาก่อนเวลานั่งแต่ก่อนท้องจะเป็นชั้นๆ) -เวลานั่งนานๆแล้วนอนลงจะปวดหลังมาก -ทานเยอะกว่าเดิมมาก
สวัสดีค่ะ การตรวจหาการตั้งครรภ์จากปัสสาวะนั้น ควรอ่านผลหลังการทดสอบไม่เกิน 5 นาที ดังนั้น หากได้ตรวจแล้วพบขึ้น 2 ขีดทันที ก็แสดงว่ามีการตั้งครรภ์เกิดขึ้น ส่วนการที่ปล่อยทิ้งไว้แล้วมีการเปลี่ยนสีของขีดที่ขึ้น เป็นสิ่งที่สามารถเกิดขึ้นได้ค่ะ ทั้งนี้ หากที่ผ่านมา ได้มีเพศสัมพันธ์โดยไม่ป้องกัน ก็ย่อมจะมีการตั้งครรภ์เกิดขึ้นได้ดังนั้น อาการคัดเต้านม เจ็บหัวนม หน้ามืด ง่วงนอนบ่อย ท้องป่อง ทานเยอะขึ้น จึงเป็นอาการของการตั้งครรภ์ได้ค่ะหลังจากนี้ แนะนำควรหาเวลาไปพบสูติ-แพทย์เพื่อฝากครรภ์ค่ะ ในช่วงนี้ ก็ควรเลือกทานเฉพาะอาหารที่มีประโยชน์ และอาจทานกรดโฟลิกเสริม งดการดื่มชา กาแฟ โกโก้และแอลกอฮอล์ ไม่อยู่ใกล้ผู้ที่สูบบุหรี่ งดการทำงานหนักหรือการออกกำลังกายที่มากเกินไป เป็นต้นมีบางกรณีเท่านั้น ที่อาจทำให้การตรวจพบขึ้น 2 ขีดได้ เช่น- เป็นผลจากกการฉีดฮอร์โมนกระตุ้น เพื่อรักษาผู้มีบุตรยาก- มีโรคบางอย่างอยู่ เช่น เนื้องอกหรือมะเร็งรังไข่ ชนิดที่ผลิตฮอร์โมน HCG ได้- มีเนื้องอกของต่อมใต้สมอง หรือภายในช่องทรวงอก ชนิดที่ผลิตฮอร์โมน HCG ได้- การใช้ยาบางชนิด เช่น diazepam, alprazolam, clozapine, chlopromazine, phenobarbital, bromocriptine, flurosemide, methadone เป็นต้น